ORDE do 1 de xullo de 2019 pola que se actualiza con efectos do 1 de xullo de 2019 a contía das retribucións do persoal ao servizo da Administración autonómica.
Consellería de Facenda — III. Outras disposicións — 05/07/2019

A disposición adicional décimo cuarta da Lei 2/2018, do 26 de decembro, de orzamentos xerais da comunidade autónoma de Galicia para o ano 2019, establece que as condicións retributivas do persoal ao servizo do sector público serán obxecto de adecuación ao previsto no II Acordo Goberno Sindicatos para a mellora do emprego público e as condicións de traballo, do 9 de marzo (BOE do 26.3.2018), no momento en que se habilite pola normativa da Administración xeral do Estado.
O Real decreto lei 24/2018, do 21 de decembro, polo que se aproban medidas urxentes en materia de retribucións no ámbito do sector público (BOE do 27.12.2018), establece que, para o ano 2019, as retribucións do persoal ao servizo do sector público non poderán experimentar un incremento global superior ao 2,25 % respecto ás vixentes en 31 de decembro de 2018, en termos de homoxeneidade para os dous períodos da comparación, tanto polo que respecta a efectivos de persoal como á súa antigüidade.
Establece, ademais, que se o incremento do produto interior bruto (PIB) a prezos constantes en 2018 alcanzara ou superara o 2,5 % engadiríase, con efectos do 1 de xullo de 2019, outro 0,25 % de incremento salarial.
Con data do 5 de xuño de 2019 o Instituto Nacional de Estadística certifica que o valor da taxa de variación interanual do PIB a prezos de mercado correspondente ao ano 2018 acadou o 2,58 %, en consecuencia, con data do 21 de xuño de 2019 o Consello de Ministros aprobou a aplicación desde o 1 de xullo de 2019 do incremento adicional de retribucións do 0,25 % sobre as retribucións vixentes a 31 de decembro de 2018.
Coa finalidade, pois, de facilitar a confección das nóminas do persoal ao servizo da Comunidade Autónoma, esta consellería dita as seguintes instrucións, que se limitan a aplicar o incremento adicional de retribucións do 0,25 % disposto no antedito Real decreto lei 24/2018, do 21 de decembro, segundo o previsto na disposición adicional décimo cuarta da Lei 2/2018, do 26 de decembro, e no Acordo do Consello de Ministros con data do 21 de xuño de 2019
Artigo único
Apróbanse as seguintes instrucións sobre a confección de nóminas do persoal ao servizo da Administración autonómica para o ano 2019, para a súa actualización conforme o establecido no Real decreto lei 24/2018, do 21 de decembro, segundo o previsto na disposición adicional décimo cuarta da Lei 2/2018, do 26 de decembro, e no Acordo do Consello de Ministros con data do 21 de xuño de 2019.
Primeira. Contía das retribucións dos altos cargos e das persoas titulares das delegacións da Xunta de Galicia no exterior.
1. Con efectos do 1 de xullo de 2019, as contías das retribucións dos altos cargos da Administración da Comunidade Autónoma, dos membros do Consello de Contas de Galicia, dos membros do Consello da Cultura Galega, así como as dos altos cargos do Consello Consultivo de Galicia aprobadas no artigo 18 da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019, tendo en conta o establecido no Real decreto lei 24/2018, do 21 de decembro, e na disposición adicional décimo cuarta da Lei 2/2018 e no Acordo do Consello de Ministros con data do 21 de xuño de 2019 son as que se reflicten no anexo I desta orde, sen prexuízo da percepción da retribución por antigüidade e da retribución adicional ao complemento de destino previsto no Acordo do Consello da Xunta do 10 de xaneiro de 2019 (Acordo de concertación social), que lles poida corresponder pola súa previa condición de empregados públicos.
2. De conformidade co establecido no artigo 20 da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019, tendo en conta o establecido no Real decreto lei 24/2018, do 21 de decembro, e na disposición adicional décimo cuarta da Lei 2/2018 e no Acordo do Consello de Ministros con data do 21 de xuño de 2019, as retribucións das persoas titulares das delegacións da Xunta de Galicia no exterior, con efectos do 1 de xullo, son as que se reflicten no anexo I desta orde.
As retribucións a que se refire o parágrafo anterior imputaranse ao concepto orzamentario 100.00 dentro do programa correspondente.
Segunda. Contía das retribucións dos funcionarios públicos que desempeñan postos de traballo para os que o Consello da Xunta de Galicia aprobou a aplicación do réxime retributivo previsto na Lei 2/2015, do 29 de abril, do emprego público de Galicia.
1. Con efectos económicos do 1 de xullo de 2019, os funcionarios públicos que desempeñen postos de traballo para os que o Consello da Xunta de Galicia aprobou a aplicación do réxime retributivo previsto na Lei 2/2015, do 29 de abril, do emprego público de Galicia, percibirán as retribucións básicas, o complemento de destino e a paga extraordinaria correspondente ao mes de decembro nas contías que se detallan nos anexos II e III desta orde.
2. A contía mensual do complemento específico, incrementárase con efectos do 1 de xullo de 2019 nun 2,5 % respecto da vixente en 31 de decembro de 2018 resultando o importe que se detalla no anexo IV desta orde.
3. Con efectos económicos do 1 de xullo de 2019, os funcionarios públicos aos cales se lles recoñeza a retribución adicional ao complemento de destino previsto no Acordo do Consello da Xunta do 10 de xaneiro de 2019 (Acordo de concertación social) percibirán os seguintes importes mensuais:
4. As contías das retribucións do persoal docente non universitario establecidas polos acordos do Consello da Xunta de Galicia do 16 e do 23 de xaneiro de 1992, do 27 de xullo de 2006, do 13 de setembro de 2018, e polo Decreto 124/2007, do 28 de xuño, polo que se regula o uso e a promoción do galego no sistema educativo, son con efectos do 1 de xullo de 2019 as que se reflicten no anexo V desta orde. Así mesmo, mediante o Decreto 120/2002, do 22 de marzo, regúlase a consolidación parcial do complemento específico dos directores dos centros escolares públicos. A porcentaxe de consolidación relaciónase no citado anexo V.
Terceira. Contía das retribucións do persoal ao servizo do Servizo Galego de Saúde e das institucións sanitarias.
1. Con efectos económicos do 1 de xullo de 2019, as retribucións do persoal que desempeñe algún posto de traballo no Servizo Galego de Saúde dos dotados no seu orzamento de gastos para este ano, conforme o anexo de persoal correspondente, así como as do resto do persoal ao cal lle resulte de aplicación o sistema retributivo da Lei 55/2003, do Estatuto marco do persoal estatutario dos servizos de saúde (transitoriamente Real decreto lei 3/1987) e o Decreto 226/1996, do 25 de abril, polo que se regula o réxime retributivo das unidades e servizos de atención primaria e normativa complementaria, serán as que se detallan no anexo VII desta orde.
As retribucións do persoal residente en formación rexeranse polo establecido no Real decreto 1146/2006, do 6 de outubro, polo que se regula a relación laboral especial de residencia para a formación de especialistas en ciencias da saúde, serán as que se detallan no anexo VII, con efectos do 1 de xullo de 2019.
2. Complementos de carreira do persoal estatutario.
a) Os complementos de carreira do persoal estatutario (categoría de licenciados sanitarios) do Servizo Galego de Saúde, recoñecidos en anos anteriores, en execución do Decreto 155/2005, con efectos do 1 de xullo de 2019, incrementaranse no 2,5 % respecto das contías vixentes en 31 de decembro de 2018.
b) Os complementos de carreira do persoal estatutario (categorías de diplomados sanitarios) que se perciban no ano 2019, recoñecidos en anos anteriores, en execución da Resolución conxunta do 28 de xullo do 2006, da Secretaría Xeral do Servizo Galego de Saúde e da División de Recursos Humanos e Desenvolvemento Profesional, con efectos do 1 de xullo de 2019 aboaranse nas contías vixentes en 31 de decembro do ano 2018, incrementadas no 2,5 %, cos seguinte importes por grao:
Contía mensual por grao: 159,58 euros.
Contía mensual por grao persoal de cota: 157,92 euros.
c) Os complementos de carreira do persoal estatutario (categorías de xestión e sanitaria de formación profesional) que se perciban no ano 2019, recoñecidos en anos anteriores, en execución da Resolución conxunta do 25 de outubro de 2007, da Secretaría Xeral do Servizo Galego de Saúde e da División de Recursos Humanos e Desenvolvemento Profesional, en aplicación do punto catro do artigo 13 da Lei 11/2011, con efectos do 1 de xullo de 2019 aboaranse nas contías vixentes en 31 de decembro do ano 2018, incrementadas no 2,5 %, cos seguintes importes mensuais por grao:
3. O persoal recollido na Orde do 28 de outubro de 2008, para o acceso á carreira profesional do persoal laboral do sector sanitario público xestionado por entidades adscritas á Consellería de Sanidade e integrado no réxime estatutario polos procesos previstos no Decreto 91/2007, percibirá como complemento de carreira recoñecidos en anos anteriores os seguintes importes con efectos do 1 de xullo de 2019:
a) Para o persoal licenciado sanitario, os importes vixentes en 31 de decembro de 2018 por complementos de carreira experimentarán un incremento do 2,5 %.
b) O persoal diplomado sanitario, percibirá como complemento de carreira no ano 2019 as mesmas contías vixentes en 31 de decembro do ano 2018, incrementadas no 2,5 %, coa contía de 153,20 euros/mes por grao.
c) O persoal de xestión e servizos e sanitario de formación profesional, percibirá como complemento de carreira, as contías vixentes en 31 de decembro do ano 2018, incrementadas no 2,5 %, cos seguintes importes mensuais por grao:
4. Os complementos de carreira previstos na Orde do 20 de xullo de 2018 pola que se publica o Acordo sobre as bases da carreira profesional no ámbito do Sergas e as entidades adscritas á Consellería de Sanidade e ao dito organismo (DOG do 30.7.2018) percibiranse con efectos do 1 de xullo de 2019 cos seguintes importes:
a) Os complementos de carreira correspondentes a categoría de licenciados sanitarios, contía mensual con efectos do 1 de xullo como consecuencia de novos recoñecementos: 153,20 euros.
b) Os complementos de carreira correspondentes a categoría de diplomados sanitarios, contía mensual con efectos do 1 de xullo como consecuencia de novos recoñecementos: 95,75 euros.
c) Os complementos de carreira correspondentes ás categorías de xestión e sanitario de formación profesional terán as seguintes contías mensuais para o ano 2019 como consecuencia de novos recoñecementos:
5. O persoal estatutario, sanitario non facultativo e non sanitario, ao cal lle resulte de aplicación o acordo sobre aspectos retributivos e outras condicións de traballo, publicado pola Resolución conxunta do 26 de xaneiro de 1996, da Secretaría Xeral da Consellería de Sanidade e Servizos Sociais e da Dirección Xeral de Recursos Humanos do Servizo Galego de Saúde, percibirá con efectos do 1 de xullo de 2019 o complemento de penosidade, responsabilidade e dificultade, modalidade de quendas, conforme o réxime previsto na dita disposición e demais de desenvolvemento, nas contías vixentes en 31 de decembro de 2018, incrementadas no 2,5 %, cos importes que figuran no anexo VIII.
Así mesmo, o complemento de penosidade, responsabilidade e dificultade ordinario, correspondente ás categorías sinaladas no punto segundo 3) da devandita disposición, percibirase con efectos do 1 de xullo de 2019 nas contías vixentes en 31 de decembro de 2018, incrementadas no 2,5 %, en función do réxime de quendas concorrente e nos importes sinalados no anexo IX.
6. O persoal estatutario das unidades e servizos de atención primaria a que fai referencia o artigo 1 do Decreto 200/1993, do 29 de xullo, de ordenación da atención primaria na Comunidade Autónoma de Galicia, percibirá con efectos do 1 de xullo de 2019, ademais das retribucións recollidas no anexo VII, como complemento de produtividade fixa, os importes correspondentes conforme os factores e criterios recollidos na letra a) do artigo 7 do Decreto 226/1996, do 25 de abril, modificado polo Decreto 156/2005, do 9 de xuño, polo que se regula o réxime retributivo do persoal das unidades e servizos de atención primaria, nas contías vixentes en 31 de decembro de 2018, incrementadas no 2,5 %, e cos importes que figuran no anexo X.
Os médicos de familia, pediatras, odontólogos, diplomados en Enfermaría e fisioterapeutas das unidades e servizos do cadro de persoal que atendan a cota de pacientes adscritos a outros profesionais percibirán con efectos do 1 de xullo de 2019 como contía complementaria, os importes polos conceptos retributivos que se recollen no número 2 do artigo 4 do Acordo sobre determinadas condicións de traballo e retributivas do persoal das unidades e servizos de atención primaria, publicado na Orde do 4 de xuño de 2008, pola que se publican determinados acordos sobre ordenación e provisión de postos de traballo e condicións de traballo e retributivas no ámbito de atención primaria do Servizo Galego de Saúde.
7. Os médicos de urxencias hospitalarias percibirán con efectos do 1 de xullo de 2019 como retribucións complementarias, en función dos factores concorrentes no desempeño do posto de traballo, conforme o disposto no artigo 3.2 da Resolución conxunta do 17 de abril de 2007, da Secretaría Xeral do Servizo Galego de Saúde, da División de Recursos Humanos e Desenvolvemento Profesional e da División de Asistencia Sanitaria, pola que se regula a xornada, retribucións e condicións de traballo do persoal médico de urxencias hospitalarias deste organismo, e na Orde do 1 de decembro de 2008 pola que se publica o Acordo 2008-2012 para a mellora das condicións de traballo e retributivas do persoal estatutario do Servizo Galego de Saúde, en aplicación do punto catro, do artigo 13, da Lei 11/2011, as contías vixentes en 31 de decembro de 2018, incrementadas no 2,5 %, cos importes que se recollen no anexo XI.
8. As retribucións adicionais dos médicos dos puntos de atención continuada, conforme o disposto no Acordo sobre ordenación e provisión de postos de traballo, xornada, retribucións e condicións de traballo do persoal médico e diplomado en Enfermaría dos puntos de atención continuada, publicado na Orde do 4 de xuño de 2008 pola que se publican determinados acordos sobre ordenación e provisión de postos de traballo e condicións de traballo e retributivas no ámbito da atención primaria do Servizo Galego de Saúde, e na Orde do 1 de decembro de 2008 pola que se publica o Acordo 2008-2012 para a mellora das condicións de traballo e retributivas do persoal estatutario do Servizo Galego de Saúde, en aplicación do punto catro, do artigo 13, da Lei 11/2011, conforme os factores específicos no desempeño dos postos PAC, serán con efectos do 1 de xullo de 2019 as mesmas contías vixentes en 31 de decembro de 2018, incrementadas no 2,5 %, cos importes que se recollen no anexo XII.
9. As retribucións adicionais do persoal de enfermaría dos puntos de atención continuada, conforme o disposto na normativa recollida no punto anterior, en atención ás características dos postos de traballo de PAC, serán con efectos do 1 de xullo de 2019 as mesmas contías vixentes en 31 de decembro de 2018, incrementadas no 2,5 %, cos importes que se recollen no anexo XIII.
10. As retribucións mensuais do persoal estatutario que percibe o seu salario polo sistema de cota incrementárase con efectos do 1 de xullo de 2019 no 2,5 % respecto das contías que se viñan percibindo no mes de decembro do ano 2018. Os premios de antigüidade correspondentes ao persoal de cota e zona rexeranse pola súa normativa específica. Estes premios de antigüidade faranse efectivos a partir do 1 de xaneiro do ano seguinte á data en que se complete o período de tres anos necesarios para o seu perfeccionamento.
11. As pagas extraordinarias do persoal do Servizo Galego de Saúde, así como as do resto do persoal ao que lle resulte de aplicación o sistema retributivo da Lei 55/2003, do Estatuto marco do persoal estatutario dos servizos de saúde (transitoriamente Real decreto lei 3/1987) e do Decreto 226/1996, do 25 de abril, polo que se regula o réxime retributivo das unidades e servizos de atención primaria e normativa complementaria, terán un importe de soldo e trienios con efectos do 1 de xullo de 2019 que se recolle no anexo II desta orde e dunha mensualidade do complemento de destino, coas contías recollidas no anexo III.
12. As retribucións correspondentes ao complemento de atención continuada do persoal do Servizo Galego de Saúde, así como as do resto do persoal ao que lle resulte de aplicación o sistema retributivo da Lei 55/2003, do Estatuto marco do persoal estatutario dos servizos de saúde (transitoriamente Real decreto lei 3/1987) e do Decreto 226/1996, do 25 de abril, polo que se regula o réxime retributivo das unidades e servizos de atención primaria e normativa complementaria, incrementáranse con efectos do 1 de xullo de 2019 no 2,5 % respecto das vixentes en 31 de decembro de 2018, coas contías que se recollen no anexo XIV.
13. O importe das pagas extraordinarias do persoal pertencente á clase de sanitarios locais (APD), o persoal que se retribúe polo sistema de cota e zona, o persoal residente en formación, así como o persoal laboral das institucións sanitarias do Servizo Galego de Saúde non suxeito ao V Convenio colectivo único da Xunta de Galicia, incorporará no mes de decembro unha retribución adicional no importe que resulte de aplicar o 3,62 % das súas retribucións fixas na súa contía e periódicas na súa devindicación, percibidas no período en que se devindica a paga extra do mes de decembro, excluídos, de ser o caso, os conceptos derivados de antigüidade e carreira profesional.
14. O importe da paga extraordinaria do mes de decembro do persoal non recollido nos puntos anteriores, incorporará unha retribución adicional no importe que resulte de aplicar o 3,62 % das súas retribucións fixas na súa contía e periódicas na súa devindicación, percibidas no período en que se devindica a paga extra do mes de decembro, excluídas, de ser o caso, os conceptos derivados de antigüidade e carreira profesional.
No caso de que se perciban máis de dúas pagas extraordinarias, a contía adicional resultante, definida no parágrafo anterior, distribuirase entre as ditas pagas, de modo que o importe, en termos anuais, sexa idéntico ao do resto de persoal.
15. O persoal estatutario do Servizo Galego de Saúde, así como o resto de persoal a que lle resulte de aplicación o sistema retributivo da Lei 55/2003, do Estatuto marco do persoal estatutario dos servizos de saúde (transitoriamente Real decreto lei 3/1987), e do Decreto 226/1996, do 25 de abril, polo que se regula o réxime retributivo das unidades e servizos de atención primaria e normativa complementaria, percibirá adicionalmente no mes de decembro os importes de complemento específico, produtividade fixa e PRD, que se recollen no anexo XV.
O persoal estatutario das unidades e servizos de atención primaria a que fai referencia o artigo 1 do Decreto 200/1993, do 29 de xullo, de ordenación da atención primaria na Comunidade Autónoma de Galicia, percibirá adicionalmente no mes de decembro, ademais dos importes recollidos no anexo XV, conforme os factores e criterios recollidos na letra a) do artigo 7 do Decreto 226/1996, do 25 de abril, modificado polo Decreto 156/2005, do 9 de xuño, polo que se regula o réxime retributivo do persoal das unidades e servizos de atención primaria; a media mensual de produtividade fixa que perciba entre os meses de xullo a decembro.
Cuarta. Retribucións do persoal funcionario ao servizo da Administración de xustiza en Galicia.
1. De acordo co disposto no artigo 24 da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019, os funcionarios dos corpos ao servizo da Administración de xustiza que desempeñen as súas funcións no ámbito competencial da Comunidade Autónoma de Galicia, percibirán as retribucións previstas no Real decreto lei 24/2018, do 21 de decembro, e na restante normativa que lles sexa de aplicación.
2. No anexo XVI recóllense as contías das retribucións básicas, así como as contías dos complementos recoñecidos en virtude de normativa específica.
3. Os importes das retribucións do persoal funcionario ao servizo da Administración de xustiza que non figuren incluídos no referido anexo, pero que estean recoñecidos expresamente na normativa aplicable, experimentarán con efectos do 1 de xullo de 2019 un incremento do 2,5 % respecto das vixentes en 31 de decembro de 2018.
Quinta. Contía das retribucións do persoal laboral incluído no ámbito de aplicación do V Convenio colectivo único.
1. Con efectos económicos do 1 de xullo de 2019 o persoal laboral incluído no ámbito de aplicación do V Convenio colectivo único percibirá o salario base, complementos, antigüidade, pagas extraordinarias e contías adicionais nos importes que se detallan no anexo VI.
O complemento de singularidade corresponderá aos postos en que figure, se é o caso, nas relacións de postos de traballo aprobadas polos respectivos acordos do Consello da Xunta de Galicia.
2. Con efectos económicos do 1 de xullo de 2019 o persoal laboral fixo incluído no ámbito de aplicación do V Convenio colectivo único, que fose encadrado no grao I do réxime extraordinario de carreira profesional logo de ter optado de maneira expresa por acollerse ao proceso de funcionarización, segundo o previsto no artigo 6 do Acordo entre a Xunta de Galicia e as organizacións sindicais CC.OO. e UGT para a implantación do réxime extraordinario de acceso ao grao I do sistema de carreira profesional do persoal funcionario de carreira da Administración xeral da Comunidade Autónoma de Galicia e do persoal laboral fixo do V Convenio colectivo único para o persoal laboral da Xunta de Galicia, aprobado no Consello da Xunta do 28 de marzo de 2019, percibirá ademais do salario base, complementos, antigüidade, pagas extraordinarias e contías adicionais nos importes que se detallan no anexo VI, a retribución adicional prevista no Acordo do Consello da Xunta do 10 de xaneiro de 2019 (Acordo de concertación social).
Esta retribución percibirase logo do oportuno recoñecemento, agás os casos en que o dito recoñecemento só teña efectos administrativos, realizado pola Dirección Xeral da Función Pública, e co importe que corresponda segundo o grupo/subgrupo de persoal funcionario en que se estableza a equivalencia do correspondente grupo e categoría do persoal laboral.
Este complemento percibirase en 12 mensualidade e imputarase ao subconcepto 130.43.
3. Con efectos económicos do 1 de xullo de 2019, o persoal laboral fixo do Convenio colectivo único da Xunta de Galicia que non poida acollerse ao proceso para a adquisición da condición de persoal funcionario de carreira segundo o previsto no Acordo entre a Xunta de Galicia e as organizacións sindicais CC.OO. e UGT para a implantación do réxime extraordinario de acceso ao grao I do sistema de carreira profesional do persoal funcionario de carreira da Administración xeral da Comunidade Autónoma de Galicia e do persoal laboral fixo do V Convenio colectivo único para o persoal laboral da Xunta de Galicia, aprobado polo Consello da Xunta o 28 de marzo de 2019, logo do oportuno recoñecemento do dereito a percepción dun complemento equivalente á retribución adicional prevista no Acordo do Consello da Xunta do 10 de xaneiro de 2019 (Acordo de concertación social), agás os casos en que o dito recoñecemento só teña efectos administrativos, percibirá ademais do salario base, complementos, antigüidade, pagas extraordinarias e contías adicionais nos importes que se detallan no anexo VI, un complemento coas seguintes contías mensuais por grupo:
Este complemento denominarase «Complemento de carreira persoal laboral non funcionarizado», percibirase en 12 mensualidade e imputarase ao subconcepto 130.43.
Sexta. Outras instrucións.
1. As retribucións do persoal contratado administrativo a que se refire a disposición transitoria oitava do Decreto lexislativo 1/2008, do 13 de marzo, experimentarán un incremento con efectos do 1 de xullo de 2019 do 2,5 % respecto das que viñan percibindo en 31 de decembro de 2018.
2. De conformidade co disposto no artigo 25 da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019, cando non sexan de aplicación as retribucións establecidas no artigo 22 da mencionada lei, estas experimentarán con efectos do 1 de xullo de 2019 un incremento do 2,5 %, respecto das que viñan percibindo en 31 de decembro de 2018.
3. A contía das retribucións que vaian percibir o persoal laboral non incluído no ámbito de aplicación do V Convenio colectivo único e do persoal non recollido nos puntos anteriores experimentarán con efectos do 1 de xullo de 2019 un incremento do 2,5 % respecto das que viñan percibindo en 31 de decembro de 2018.
4. A contía das retribucións que vaian percibir o persoal eventual de gabinete no período de xullo a decembro do ano 2019 experimentarán con efectos do 1 de xullo de 2019 un incremento do 2,5 % respecto das que viñan percibindo en 31 de decembro de 2018.
5. Continúan en vigor as restantes instrucións recollidas na Orde do 10 de xaneiro de 2019 e na Orde do 8 de abril de 2019 sobre a confección de nóminas do persoal ao servizo da Administración autonómica para o ano 2019 que non son obxecto de actualización na presente orde.
Santiago de Compostela, 1 de xullo de 2019
a) Administración da Xunta de Galicia:
b) Consello de Contas de Galicia:
c) Consello Consultivo de Galicia:
d) Consello da Cultura Galega:
Funcionarios que desempeñan postos de traballo para os cales o Consello da Xunta de Galicia aprobou a aplicación do réxime retributivo previsto na Lei 2/2015, do 29 de abril, do emprego público de Galicia.
Funcionarios réxime retributivo previsto na Lei 2/2015:
A paga extraordinaria do mes de decembro aboarase nunha contía igual á suma dunha mensualidade de soldo e trienios fixada para a paga extraordinaria e complemento de destino mensual, e devindicarase conforme o disposto no número 4 da instrución terceira da Orde do 14 de xaneiro de 2019, pola que se ditan instrucións sobre a confección de nóminas do persoal ao servizo da Administración autonómica para o ano 2019.
Funcionarios que desempeñan postos de traballo para os cales o Consello da Xunta de Galicia aprobou a aplicación do réxime retributivo previsto na Lei 2/2015, do 29 de abril, do emprego público de Galicia.
No ámbito da docencia universitaria, a contía do complemento de destino fixada neste anexo será modificada nos casos en que así proceda de acordo coa normativa vixente, sen que iso implique variación do nivel de complemento de destino asignado ao posto de traballo.
Os complementos específicos que non teñan a súa contía relacionada neste anexo aboaranse con efectos do 1 de xullo de 2019 nas mesmas contías mensuais que as percibidas en 31 de decembro de 2018, incrementadas no 2,5 %.
O Acordo do Consello da Xunta de Galicia do 17 de decembro de 2009 non será de aplicación aos niveis 14, 16 e 20, que teñan un complemento específico superior acadado mediante acordos anteriores, senón que se lles aplicará a seguinte táboa:
1º. Grupos de clasificación, niveis de complemento de destino e importes mensuais do compoñente xeral do complemento específico:
2º. Compoñente singular do complemento específico pola titularidade de órganos unipersoais de goberno e polo desempeño de postos de traballo docentes singulares. Os importes mensuais do dito compoñente son os seguintes:
Un. Desempeño de órganos de goberno unipersoais.
Dous. Desempeño de postos de traballo docentes singulares.
Tres. Por función de inspección educativa.
3º. O importe mensual do compoñente do complemento específico por formación permanente dos funcionarios de carreira docentes é o seguinte:
4º. O importe mensual do compoñente do complemento específico por función titorial e outras funcións docentes é o seguinte:
5º. Consolidación parcial do complemento específico dos directores dos centros escolares públicos.
A porcentaxe de consolidación con referencia ao importe do compoñente singular por tarefas de dirección segundo o período de tempo de permanencia no posto, será, de forma acumulativa a seguinte:
– Primeiros catro anos de permanencia: 25 %.
– Segundos catro anos de permanencia: 15 %.
– Terceiros catro anos de permanencia: 20 %.
O total acumulado destas porcentaxes non poderá exceder o 60 %.
6º. Profesorado e conceptos retributivos non incluídos nos puntos precedentes.
As retribucións do profesorado e dos conceptos retributivos non incluídos nos puntos precedentes deste anexo, recoñecidos expresamente pola normativa vixente aplicable en 31 de decembro de 2018, serán con efectos do 1 de xullo de 2019 as mesmas que en 31 de decembro de 2018, incrementadas no 2,5 %.
Táboa salarial por grupos:
Complementos salariais (xullo a decembro):
Persoal directivo: retribucións mensuais fixas máximas por niveis no período xullo a decembro:
Importes correspondentes ao período xullo a decembro:
Importes correspondentes ao período xullo a decembro:
Gardas médicas servizos xerarquizados:
Enfermeiro/a equipos transpl. perfusión, hemodi. e his.:
Atención continuada urxencias extrahospitalarias:
Atención continuada residentes en formación.
Residentes licenciados:
Residentes diplomados:
Atención continuada persoal non facultativo:
Módulos atención continuada facultativos exentos de gardas de atención especializada:
1. Soldo.
2. Antigüidade.
a) Os trienios do corpo de médicos forenses devindicados con anterioridade ao 1 de xaneiro de 1995 quedan establecidos con efectos do 1 de xullo na contía mensual de 56,96 euros.
b) Os trienios perfeccionados nos corpos ao servizo da Administración de xustiza declarados a extinguir pola Lei orgánica 19/2003, do 23 de decembro, pola que se modifica a Lei orgánica 6/1985, do 1 de xullo, do poder xudicial, teñen establecida con efectos do 1 de xullo a contía mensual que se indica a seguir:
c) O importe mensual dos trienios perfeccionados en datas posteriores ás anteriores queda fixado con efectos do 1 de xullo como se indica a seguir:
3. Complemento xeral de posto.
4. Paga adicional complementaria.
O importe da contía complementaria que se aboa xunto coa paga extraordinaria é o que se reflicte a seguir para cada corpo ou tipo de posto:
5. Complemento específico e complemento autonómico transitorio.
a) Con efectos do 1 de xullo a contía mensual do complemento específico é a que se reflicte para cada tipo de posto na seguinte táboa:
b) A contía mensual do complemento autonómico transitorio é a que se especifica a seguir para cada tipo de posto:
6. Contía das retribucións complementarias de natureza variable.
a) Servizos de garda, contías para o período xullo a decembro.
b) Programa de actuación de fomento da produtividade, contías con efectos do 1 de xullo.
c) Penosidade por saídas habituais a centros penitenciarios, contías con efectos do 1 de xullo.
d) Penosidade do persoal do servizo común de apoio territorial que preste servizos fóra da sede do Tribunal Superior de Xustiza, contías con efectos do 1 de xullo.
e) Retribución compensatoria pola realización de quendas en rexistros civís da Coruña, Vigo, Santiago de Compostela, Ferrol, Lugo, Ourense e Pontevedra, contías con efectos do 1 de xullo.
f) Retribución compensatoria pola realización de quendas de dispoñibilidade para o desempeño conxunto de funcións por parte do persoal funcionario do corpo de auxilio xudicial, contías con efectos do 1 de xullo: 102,00 euros por cada período de 15 días.
7. En aplicación do Acordo do 23 de maio de 2018 (DOG do 30 de maio) establécese con efectos do 1 de maio o seguinte complemento retributivo por obxectivos ao persoal funcionario destinado nos xulgados con competencias en materia de violencia sobre a muller:
a) Xulgados exclusivos violencia sobre a muller: 102,50 euros/mes.
b) Xulgados de instrución que asumen a materia de violencia sobre a muller: 76,88 euros/mes.
c) Xulgados de primeira instancia e instrución do resto dos partidos xudiciais que asumen a materia de violencia sobre a muller (que incoasen polo menos 75 dilixencias no ano anterior): 51,25 euros/mes.